Νατριούχος βερδαζιμέρη

Η **νατριούχος βερδαζιμέρη**, που κυκλοφορεί με την εμπορική ονομασία Zelsumni, είναι μια φαρμακευτική ουσία που χρησιμοποιείται για την θεραπεία της μολυσματικής τερμίνθου (molluscum contagiosum). 

Η νατριούχος βερδαζιμέρη είναι ένας παράγοντας απελευθέρωσης μονοξειδίου του αζώτου. Είναι ένα πολυμερές που σχηματίζεται από νατριούχο 1-υδροξυ-3-μεθυλο-3-(3-(τριμεθοξυπυριτυλο)προπυλο)-τριαζενο-2-οξείδιο και πυριτικό τετρααιθύλιο.

Οι πιο συχνές ανεπιθύμητες ενέργειες παρατηρούνται στο σημείο εφαρμογής του φαρμάκου και περιλαμβάνουν πόνο, εξάνθημα, κνησμό, έκζεμα, οίδημα, εκφύλιση, αποχρωματισμό, φουσκάλες, ερεθισμό και λοίμωξη. Άλλες ανεπιθύμητες ενέργειες που παρατηρούνται συχνά, περιλαμβάνουν πυρετό, εμετό και λοιμώξεις του ανώτερου αναπνευστικού (κοινό κρυολόγημα).

Η νατριούχος βερδαζιμέρη εγκρίθηκε για ιατρική χρήση στισ Ηνωμένες Πολιτείες τον Ιανουάριο του 2024. Ο Οργανισμός Τροφίμων και Φαρμάκων (FDA) των ΗΠΑ την θεωρεί πρώτο στην κατηγορία του φάρμακο.

## Ιατρικές χρήσεις
Η νατριούχος βερδαζιμέρη ενδείκνυται για την τοπική θεραπεία της μολυσματικής τερμίνθου.

## Φαρμακολογία
Μηχανισμός δράσης

H νατριούχος βερδαζιμέρη είναι ένας παράγοντας απελευθέρωσης μονοξειδίου του αζώτου. Η μηχανισμός δράσης που ευθύνεται για τη θεραπεία της μολυσματικής τερμίνθου είναι άγνωστος.

## Ιστορία
Ο Οργανισμός Τροφίμων και Φαρμάκων (FDA) των ΗΠΑ ενέκρινε τη νατριούχο βερδαζιμέρη βάσει ενδείξεων από τρεις κλινικες δοκιμές (NI-MC301, NI-MC203, and NI-MC304) με 1598 συμμετέχοντες με μολυσματική τέρμινθα. Οι δοκιμές διεξάχθηκαν σε 121 σημεία στις Ηνωμένες Πολιτείες. ΄Ολοι οι συμμετέχοντες αξιολογήθηκαν για την αποτελεσματικότητα και 1596 για την ασφάλεια του φαρμάκου. Και στις 3 δοκιμές συμμετέχοντες με μολυσματική τέρμινθα επιλέχθηκαν τυχαία ώστε να λάβουν νατριούχο βερδαζιμέρη ή διαλύτη εφαρμοζώμενο στις βλάβες της μολυσματικης τερμίνθου μια φορά τη μέρα για μέχρι και δώδεκα εβδομάδες. Η αποτελεσματικότητα αξιολογήθηκε ως το ποσοστό των συμμετεχόντων που πέτυχαν πλήρη ίαση στις δώδεκα εβδομάδες. Ως πλήρης ίαση ορίστηκε η μηδενική καταμέτρηση βλαβών από μολυσματική τέρμινθα κατά την αξιολόγηση του ασθενούς. Στη δοκιμή 1, εγγράφτηκαν 891 συμμετέχοντες, στη 2, 355, και στη 3, 352. Η τυχαιοποίηση ως προς τη χορήγηση νατριούχου βερδαζιμέρης ή διαλύτη, ήταν 1:1 στη δοκιμή 1 και 2:1 στις δοκιμές 2 και 3.

## Κοινωνία και πολιτισμός
Νομική υπόσταση

Η νατριούχος βερδαζιμέρη εγγρίθηκε για ιατρική χρήση στις Ηνωμένες Πολιτείες τον Ιανουάριο του 2024.

Ονομασίες

Η διεθνής μη εμπορική ονομασία είναι νατριούχος βερδαζιμέρη.

Η νατριούχος βερδαζιμέρη πωλείται με την εμπορική ονομασία Zelsuvmi.

## Βιβλιογραφικές παραπομπές

# ["Zelsuvmi (berdazimer) topical gel" (PDF). Archived (PDF) from the original on 19 January 2024. Retrieved 9 January 2024. «Berdazimer # «FDA News Digest: March 29, 2004». *PsycEXTRA Dataset*. 2004. Ανακτήθηκε στις 30 Ιανουαρίου 2025.
# *“Attracting Attention from Grant”*. University Press of Kansas. 6 Φεβρουαρίου 2024. σελίδες&nbsp;336–363. ISBN&nbsp;978-0-7006-3567-2.
# Laique,&nbsp;Fatima&#x3B;&nbsp;Haris,&nbsp;Muhammad&#x3B;&nbsp;Mohiuddin,&nbsp;Mubashir&#x3B;&nbsp;Ahmed,&nbsp;Rijja&#x3B;&nbsp;Ain,&nbsp;Noor Ul&#x3B;&nbsp;Ain,&nbsp;Qurat Ul&#x3B;&nbsp;Giri,&nbsp;Bibek&nbsp;(2024-12-03).&nbsp;«Zelsuvmi: a promising treatment for molluscum contagiosum».&nbsp;*Exploration of Medicine*: 926–935.&nbsp;doi:10.37349/emed.2024.00266.&nbsp;ISSN 2692-3106.
# «Circulation on the Run: January 21, 2025». *Circulation On The Run*. 21 Ιανουαρίου 2025. Ανακτήθηκε στις 30 Ιανουαρίου 2025.
# «International nonproprietary names (INN) for pharmaceutical substances. Cumulative List No. 4. World Health Organization, Health and Biomédical Information Programme, 1211 Geneva 27, Switzerland, 1976. 314 pp. 17.5 × 24 cm. Price ×19.20».&nbsp;*Journal of Pharmaceutical Sciences*&nbsp;66&nbsp;(8): 1214.&nbsp;1977-08.&nbsp;doi:10.1002/jps.2600660851.&nbsp;ISSN 0022-3549.

## Παραπομπές


Κατηγορία:Σιλικόνες
Κατηγορία:Φάρμακα με άγνωστο μηχανισμό δράσης